Cazul lui Vlad Pascu a zguduit încrederea românilor în calitatea justiției
Ministrul Justiției, Alina Gorghiu, se abține de la a comenta cazul lui Vlad Pascu. Crede că ar fi mai bine să se întrebe Consiliul Superior al Magistraturii (CSM) deoarece ea, ca ministru al Justiției, nu are nicio „pârghie”. În plus, există limite clare ale competențelor sale. Independența Justiției este respectată, dar înțelege reacțiile oamenilor din cauza procesului. La fiecare termen de judecată se poate observa revolta oamenilor. Este foarte atentă la evoluția situației.
În opinia sa, cazul lui Vlad Pascu a afectat încrederea oamenilor în justiție. A cerut public celor implicați să trateze cauza cu maximă seriozitate și cu profesionalism, așa cum ar trebui să fie în orice alt dosar. A reamintit că Ministerul Justiției și-a făcut o prioritate din combaterea fenomenului drogurilor. Au fost promovate câteva legi noi, inclusiv Legea 2 Mai, care a apărut după accidentul cauzat de Vlad Pascu, vara trecută. Legea 2 Mai prevede că traficanții de droguri de mare risc nu mai pot primi pedepse cu suspendare, ci vor fi condamnați la închisoare.
„Eu nu pot să reacționez, ca om politic care nu ocupă funcția de ministru al Justiției, că așa putem să comentăm multe. Cel mai bine ar fi să întrebați CSM-ul, că ministrul n-are nicio pârghie, sunt limite clare ale competențelor.
Independența Justiției e respectată, dar nu o dată am spus că înțeleg emoția din societate față de acest proces, lucru care se vede din interesul constant. La fiecare termen se vede revolta pe rețelele sociale. Sunt foarte atentă la ce se întâmplă.
În opinia mea, e unul din acele momente care a afectat încrederea în justiție și am cerut public nu o dată celor implicați să trateze cauza cu maximă seriozitate, cu profesionalism, cum trebuie să fie în orice alt dosar.
Ministerul a făcut, și eu personal am făcut o prioritate din combaterea fenomenului drogurilor. Am făcut câteva legi bune, una fiind legea 2 Mai, care a pornit din această dramă. Legea prevede că traficanții de droguri de mare risc nu mai pot primi pedepse cu suspendare, ci vor sta în închisoare”, a declarat ea la un post TV.
Revolta a apărut din cauza judecătoarei Ancuţa Popoviciu
Fiecare detaliu cadrul procesului 2 Mai este o sursă de indignare pentru părinții victimelor. Aceștia critică modul în care judecătoarea Ancuța Popoviciu formulează întrebări. Se tem că nu li se va face dreptate. Tatăl lui Sebastian Olariu, unul dintre tinerii decedați în urma accidentului rutier cauzat de Vlad Pascu, a spus că viața familiei lor s-a înrăutățit treptat.
Iată stenogramele de la ultima ședință de judecată, așa cum au fost ele obținute de un post TV:
tatăl victimei: – Ne-a distrus ca familie, nu mai e familia care era. Din ziua accidentului noi nu mai suntem ce am fost, suntem oameni terminați.
judecătoarea: – Are o soră?
tatăl victimei: – Are, doar ce v-am spus ca are o soră. S-a schimbat starea de sănătate atât a mea, cât și a soției mele și a surorii lui.
judecătoarea: – Ce ați făcut de sărbători?
tatăl victimei: – Petreceam mereu sărbătorile împreună. Anul acesta le-am făcut la cimitir.
judecătoarea: – Cum apreciați starea familiei?
tatăl victimei: – Ne ferim unul de celălalt ca să nu vedem suferința. Mă duc la Sebi și plâng.
judecătoarea: – Cum a fost afectata sora victimei?
tatăl victimei: – Erau doi frați uniți si ii simte lipsa.
judecătoarea: – Sora victimei a dobândit temeri?
tatăl victimei: – Acum trebuie să o ducem și să o aducem la școală. Trebuie sa stea cineva cu ea, nu stă singură în casă fata mea.
judecătoarea: – Ce cheltuieli ați avut cu înmormântarea?
tatăl victimei: – Totul a fost peste 30.000 lei.